經數＞ 二七九

經名＞ 大方廣佛華嚴經卷第八十

頁數＞ 四四一

上     欄

世界. 亦如是見. 各各差別不相雜亂. 如於

此毘盧遮那如來所. 示現如是神通之力. 於

東方蓮華德世界賢首佛所. 現神通力. 亦復

如是. 如賢首佛所. 如是東方一切世界. 如

東方. 南西北方. 四維上下. 一切世界諸如

來所. 現神通力. 當知悉爾. 如十方一切世

界. 如是十方一切佛刹. 一一塵中. 皆有法

界諸佛衆會. 一一佛所. 普賢菩薩. 坐寶蓮

華師子座上. 現神通力. 悉亦如是. 彼一一

普賢身中. 皆現三世一切境界. 一切佛刹. 一

切衆生. 一切佛出現. 一切菩薩衆. 及聞一切

衆生言音. 一切佛言音. 一切如來所轉法輪.

一切菩薩所成諸行. 一切如來遊戱神通. 善

財童子. 見普賢菩薩如是無量. 不可思議大

神通力. 卽得十種智波羅蜜. 何等爲十. 所

謂於念念中. 悉能周遍一切佛刹智波羅蜜.

於念念中. 悉能往詣一切佛所智波羅蜜. 於

念念中. 悉能供養一切如來智波羅蜜. 於念

念中. 普於一切諸如來所. 聞法受持智波羅

蜜. 於念念中. 思惟一切如來法輪智波羅蜜.

於念念中. 知一切佛不可思議. 太神通事智

波羅蜜. 於念念中. 說一句法盡未來際. 辯

才無盡智波羅蜜. 於念念中. 以深般若觀一

切法智波羅蜜. 於念念中. 入一切法界實相

海智波羅蜜. 於念念中. 知一切衆生心智波

羅蜜. 於念念中. 普賢慧行. 皆現在前智波

羅蜜. 善財童子. 旣得是已. 普賢菩薩. 卽伸

右手. 摩觸其頂. 旣摩頂已. 善財卽得一切

佛刹微塵數三昧門. 各以一切佛刹微塵數

中       欄

三昧. 而爲眷屬. 一一三昧. 悉見昔所未見

一切佛刹微塵數佛大海. 集一切佛刹微塵

數一切智助道具. 生一切佛刹微塵數一切

智上妙法. 發一切佛刹微塵數一切智大誓

願. 入一切佛刹微塵數大願海. 住一切佛刹

微塵數一切智出要道. 修一切佛刹微塵數

諸菩薩所修行. 起一切佛刹微塵數一切智

大精進. 得一切佛刹微塵數一切智淨光明.

如此娑婆世界毘盧遮那佛所. 普賢菩薩. 摩

善財頂. 如是十方所有世界. 及彼世界一一

塵中. 一切世界一切佛所. 普賢菩薩. 悉亦

如是摩善財頂. 所得法門亦皆同等. 爾時普

賢菩薩摩訶薩. 告善財言. 善男子汝見我此

神通力不. 唯然已見. 大聖. 此不思議大神通

事. 唯是如來之所能知. 普賢告言. 善男子.

我於過去不可說不可說佛刹微塵數劫. 行

菩薩行. 心一切智. 一一劫中. 爲欲淸淨菩

提心故. 承事不可說不可說佛刹微塵數佛.

一一劫中. 爲集一切智福德具故. 設不可

說不可說佛刹微塵數廣大施會. 一切世間.

咸使聞知. 凡有所心悉令滿足. 一一劫中. 爲

心一切智法故. 以不可說不可說佛刹微塵

數財物布施. 一一劫中. 爲心佛智故. 以不

可說不可說佛刹微塵數城邑聚落. 國土王

位. 妻子眷屬. 眼耳鼻舌. 身肉手足乃至身命.

而爲布施. 一一劫中. 爲心一切智首故. 以不

可說不可說佛刹微塵數頭. 而爲布施. 一一

劫中. 爲心一切智故. 於不可說不可說佛刹

微塵數諸如來所. 恭敬尊重承事供養. 衣服

下      欄

臥具飮食湯藥. 一切所須悉皆奉施. 於其法

中出家學道. 修行佛法護持正敎. 善男子.

我於爾所劫海中. 自憶未曾於一念間不順

佛敎. 於一念間. 生瞋害心我我所心. 自他

差別心. 遠離菩提心. 於生死中起疲厭心. 懶

惰心. 障□心. 迷惑心. 唯住無上不可沮壞

集一切智助道之法大菩提心. 善男子. 我莊

嚴佛士. 以大悲心. 救護衆生. 敎化成就. 供養

諸佛. 事善知識. 爲心正法. 弘宣護持. 一切內

外. 悉皆能捨. 乃至身命亦無所吝. 一切劫海

說其因緣. 劫海可盡此無有盡. 善男子. 我法

海中. 無有一文. 無有一句. 非是捨施轉輪

王位而心得者. 非是捨施一切所有而心得

者. 善男子. 我所心法. 皆爲救護一切衆生. 一

心思惟. 願諸衆生得聞是法. 願以智光普照

世間. 願爲開示出世間智. 願令衆生悉得安

樂. 願普稱讚一切諸佛所有功德. 我如是等

往昔因緣. 於不可說不可說佛刹微塵數劫

海. 說不可盡. 是故善男子. 我以如是助道

法力. 諸善根力. 大志樂力. 修功德力. 如實思

惟一切法力. 智慧眼力. 佛威神力. 大慈悲力.

淨神通力. 善知識力故. 得此究竟三世平等

淸淨法身. 復得淸淨無上色身. 超諸世間. 隨

諸衆生心之所樂. 而爲現形. 入一切刹. 遍

一切處. 於諸世界. 廣現神通. 令其見者靡不

欣樂. 善男子. 汝且觀我如是色身. 我此色

身. 無邊劫海之所成就. 無量千億那由他劫.

難見難聞. 善男子. 若有衆生. 未種善根. 及種

少善根聲聞菩薩. 猶尙不得聞我名字. 肉見

經數＞ 二七九

經名＞ 大方廣佛華嚴經卷第八十

頁數＞ 四四二

上        欄

我身. 善男子. 若有衆生. 得聞我名. 於阿□多

羅三□三菩提. 不復退轉. 若見若觸. 若迎

若送. 若暫隨逐. 乃至夢中. 見聞我者. 皆亦如

是. 或有衆生. 一日一夜. 憶念於我. 卽得成

熟. 或七日七夜. 半月一月. 半年一年. 百年千

年. 一勝百劫. 乃至不可說不可說佛刹微塵

數劫. 憶念於我而成熟者. 或一生或百生. 乃

至不可說不可說佛刹微塵數生. 憶念於我

而成熟者. 或是我放大光明. 或見我震動

佛刹. 或生怖畏. 或生歡喜. 皆得成熟. 善男

子. 我以如是等佛刹微塵數方便門. 令諸衆

生. 於阿□多羅三□三菩提. 得不退轉. 善

男子. 若有衆生. 見聞於我淸淨刹者. 必得

生此淸淨刹中. 若有衆生. 見聞於我淸淨身

者. 必得生我淸淨身中. 善男子. 汝應觀我此

淸淨身. 爾時善財童子. 觀普賢菩薩身. 相

好肢節. 一一毛孔中. 皆有不可說不可說佛

刹海. 一一刹海. 皆有諸佛. 出興于世. 大菩薩

衆. 所共圍□. 又復見彼一切刹海. 種種建立.

種種形狀. 種種莊嚴. 種種大山. 周□圍□. 種

種色雲彌覆虛空. 種種佛興. 演種種法. 如是

等事. 各各不同. 又見普賢於一一世界海中.

出一切佛刹微塵數佛化身雲. 周遍十方一

切世界. 敎化衆生. 令向阿□多羅三□三菩

提. 時善財童子. 又見自身. 在普賢身內. 十方

一切諸世界中. 敎化衆生. 又善財童子. 親近

佛刹微塵數諸善知識. 所得善根. 智慧光明.

比見普賢菩薩所得善根. 百分不及一. 千分

不及一. 百千分不及一. 百千億分. 乃至算

中      欄

數譬諭. 亦不能及是. 善財童子. 從初發心.

乃至得見普賢菩薩. 於其中間. 所入一切諸

佛刹海. 今於普賢一毛孔中. 一念所入諸佛

刹海. 過前不可說不可說佛刹微塵數倍. 如

一毛孔. 一切毛孔. 悉亦如是. 善財童子. 於普

賢菩薩毛孔刹中. 行一步. 過不可說不可說

佛刹微塵數世界. 如是而行. 盡未來劫. 猶不

能知一毛孔中刹海次第. 刹海藏. 利海中別.

刹海普入. 刹海成. 刹海壞. 刹海莊嚴. 所有邊

際. 不能知佛海次第. 佛海藏. 佛海差別. 佛

海普入. 佛海生. 佛海滅. 所有邊際. 亦不能知

菩薩衆海次第. 菩薩衆海藏. 菩薩衆海差別.

菩薩衆海普入. 菩薩衆海集. 菩薩衆海散. 所

有邊際. 亦不能知入衆生界. 知衆生根. 敎化

調伏諸衆生智. 菩薩所住甚深自在. 菩薩所

入諸地諸道. 如是等海所有邊際. 善財童子.

於普賢菩薩毛孔刹中. 或於一刹經於一劫.

如是而行. 乃至或有經不可說不可說佛刹

微塵數劫. 如是而行. 亦不於此刹沒. 於彼刹

現. 念念周遍無邊刹海. 敎化衆生. 令向阿

□多羅三□三菩提. 當是之時. 善財童子. 則

次第得普賢菩薩諸行願海. 與普賢等. 與諸

佛等. 一身充滿一切世界. 刹等行等正覺等

神通等. 法輪等辯才等. 言辭等音聲等. 力無

畏等. 佛所住等. 大慈悲等. 不可思議. 解脫自

在. 悉皆同等. 爾時普賢菩薩摩訶薩. 卽說頌

言

汝等應除諸惑垢    一心不亂而諦聽

我說如來具諸度    一切解脫眞實道

下      欄

出世調柔勝丈夫    其心淸淨如虛空

□放智日大光明    曾使群生滅癡暗

如來難可得見聞    無量億劫今乃値

如優曇華時一現    是故應聽佛功德

隨順世間諸所作    譬如幻土現衆業

但爲悅可衆生心    未曾分別起想念

爾時諸菩薩. 聞此說已. 一心渴仰. 唯願得聞

如來世尊眞實功德. 咸作是念. 普賢菩薩. 具

修諸行. 體性淸淨. 所有言說. 皆悉不虛. 一切

如來. 共所稱歎. 作是念已. 深生渴仰. 爾時普

賢菩薩. 功德智慧. 具足莊嚴. 猶如蓮華. 不著

三界一切塵垢. 告諸菩薩言. 汝等諦聽. 我今

欲說佛功德海一滴之相. 卽說頌言

佛智廣大同虛空    普遍一切衆生心

悉了世間諸妄想    不起種種異分別

一念悉知三世法    亦了一切衆生根

譬如善巧大幻師    念念示現無邊事

隨衆生心種種行    往昔諸業誓願力

令其所見各不同    而佛本來無動念

或有處處見佛坐    充滿十方諸世界

或有其心不淸淨    無量劫中不見佛

或有信解離□慢    發意卽得見如來

或有諂□不淨心    億劫尋心[&FFFF]#値遇

或一切處聞佛音    其音美妙令心悅

或有百千萬億劫    心不淨故不聞者

或見淸淨大菩薩    充滿三千大千界

皆已具足普賢行    如來於中儼然坐

或見此界妙無比    佛無量劫所嚴淨

毘盧遮那最勝尊    於中覺悟成菩提

經數: 二七九

經名: 大方廣佛華嚴經卷第八十

頁數: 四四三

上     欄

或見蓮華勝妙刹    賢首如來住在中

無量菩薩衆圍□    皆悉勤修普賢行

或有見佛無量壽    觀自在等所圍□

悉已住於灌頂地    充滿十方諸世界

或有見此三千界    種種莊嚴如妙喜

阿Ｃ如來住在中    及如香象諸菩薩

或見月覺大名稱    與金剛幢菩薩等

住如圓鏡妙莊嚴    普遍十方淸淨刹

或見日藏世所尊    住善光明淸淨士

及與灌頂諸菩薩    充遍十方而說法

或見金剛大焰佛    而與智幢菩薩俱

周行一切廣大刹    說法除滅衆生□

一一毛端不可說    諸佛具相三十二

菩薩眷屬共圍□    種種說法度衆生

或有觀見一毛孔    具足莊嚴廣大刹

無量如來悉在中    淸淨佛子皆充滿

或有見一微塵內    具有□沙佛國土

無量菩薩悉充滿    不可說劫修諸行

或有見一毛端處    無量塵沙諸刹海

種種業起各差別    毘盧遮那轉法輪

或見世界不淸淨    或見淸淨寶所成

如來住壽無量時    乃至涅槃諸所現

普遍十方諸世界    種種示現不思議

隨諸衆生心智業    靡不□度令淸淨

如是無上大導師    充滿十方諸國土

示現種種神通力    我說少分汝當聽

或見釋迦成佛道    已經不可思議劫

或見今始爲菩薩    十方利益諸衆生

或有見此釋師子    供養諸佛修行道

中        欄

或見人中最勝尊    現種種力神通事

或見布施或持戒    或忍或進或諸禪

般若方便願力智    隨衆生心分示現

或見究竟波羅蜜    或見安住於諸地

總持三昧神通智    如是悉現無不盡

或現修行無量劫    住於菩薩堪忍位

或現住於不退地    或現法水[&FFFF]#其頂

或現梵德護世身    或現刹利婆羅門

種種色相所莊嚴    猶如幻師現衆像

或現兜率始降神    或見宮中受嬪御

或見棄捨諸榮樂    出家離俗行學道

或見始生或見滅    或見出家學異行

或見坐於菩提樹    降伏魔軍成正覺

或有見佛始涅槃    或見起塔煬世間

或見塔中立佛像    以知時故如是現

或見如來無量壽    與諸菩薩授尊記

而成無上大導師    次補住於安樂刹

或見無量億千劫    作佛事已入涅槃

或見今始成菩提    或見正修諸妙行

或見如來淸淨月    在於梵世及魔宮

自在天宮化樂宮    示現種種諸神變

或見在於兜率宮    無量諸天共圍□

爲彼說法令歡喜    悉共發心供養佛

或見住在夜摩天    □利護世龍神處

如是一切諸宮殿    [&FFFF]#不於中現其像

於彼然燈世尊所    散華布髮爲供養

從是了知深妙法    □以此道化群生

或有見佛久涅槃    或見初始成菩提

或有住於無量劫    或見須臾卽滅度

下       欄

身相光明與壽命    智慧菩提及涅槃

衆會所化威儀聲    如是一一皆無數

或現其身極廣大    譬如須彌大寶山

或見跏趺不動搖    充滿無邊諸世界

或見圓光一尋量    或見千萬億由旬

或見照於無量土    或見充滿一切刹

或見佛壽八十年    或壽百千萬億歲

或住不可思議劫    如是展轉倍過此

佛智通達淨無□    一念普知三世法

皆從心識因緣起    生滅無常無自性

於一刹中成正覺    一切刹處悉亦成

一切入一一亦爾    隨衆生心皆示現

如來住於無上道    成就十力四無畏

具足智慧無所□    轉於十二行法輪

了知苦集及滅道    分別十二因緣法

法義樂說辭無□    以是四辯廣開演

諸法無我無有相    業性不起亦無失

一切遠離如虛空    佛以方便而分別

如來如是轉法輪    普震十方諸國土

宮殿山河悉搖動    不使衆生有驚怖

如來普演廣大音    隨其根欲皆令解

悉使發心除惑垢    而佛未始生心念

或聞施戒忍精進    禪定般若功德智

或聞慈悲及喜捨    種種音辭各差別

或聞四念四正勤    神足根力及覺道

諸念神通止觀等    無量方便諸法門

龍神八部人非人    梵釋護世諸天衆

佛以一音爲說法    隨其品類皆令解

若有貪欲瞋□癡    忿覆□嫉及□諂

經數＞ 二七九

經名＞ 大方廣佛華嚴經卷第八十

頁數＞ 四四四

上      欄

八萬四千煩惱異    皆令聞說彼治法

若未具修白淨法    令其聞說十戒行

已能布施調伏人    令聞寂滅涅槃音

若人志劣無慈愍    厭惡生死自心離

令其聞說三脫門    使得出苦涅槃樂

若有自性少諸欲    厭背三有心寂靜

令其聞說諸緣起    依獨覺乘而出離

若有淸淨廣大心    具足施戒諸功德

親近如來具慈愍    令其聞說大乘音

或有國土聞一乘    或二或三或四五

如是乃至無有量    悉是如來方便力

涅槃寂靜未曾異    智行勝劣有差別

譬如虛空體性一    鳥飛遠近各不同

佛體音聲亦如是    普遍一切虛空界

隨諸衆生心智殊    所聞所見各差別

佛以過去修諸行    能隨所樂演妙音

無心計念此與彼    我爲誰說誰不說

如來面門放大光    具足八萬四千數

所說法門亦如是    普照世界除煩惱

具足淸淨功德智    而常隨順三世間

譬如虛空無染著    爲衆生故而出現

示有生老病死苦    亦示住壽處於世

雖順世間如是現    體性淸淨同虛空

一切國土無有邊    衆生根欲亦無量

如來智眼皆明見    隨所應化示佛道

究竟虛空十方界    所有人天大衆中

隨其形相各不同    佛現其身亦如是

若在沙門大衆會    剃除鬚髮服袈裟

執持衣[&FFFF]#護諸根    令其歡喜息煩惱

中       欄

若時親近婆羅門    卽爲示現羸瘦身

執杖持甁□潔淨    具足智慧巧談說

吐故納新自充飽    吸風飮露無異食

若坐若立不動搖    現斯苦行□異道

或持彼戒爲世師    善達醫方等諸論

書數天文地衆相    及身休咎無不了

深入諸禪及解脫    三昧神通智慧行

言談諷詠共嬉戱    方便皆令住佛道

或現上服以嚴身    首戴華冠蔭高蓋

四兵前後共圍□    誓衆宣威伏小王

或爲聽訟斷獄官    善解世間諸法務

所有與奪皆明審    令其一切悉欣伏

或作大臣事弼輔    善用諸王治政法

十方利益皆周遍    一切衆生[&FFFF]#了知

或爲粟散諸小王    或作飛行轉輪帝

令諸王子采女衆    悉皆授化無能測

或作護世四天王    統領諸龍夜叉等

爲其衆會而說法    一切皆令大欣慶

或爲□利大天王    住善法堂歡喜園

首戴華冠說妙法    諸天覲仰[&FFFF]#能測

或住夜摩兜率天    化樂自在魔王所

居處摩尼寶宮殿    說眞實行令調伏

或至梵天衆會中    說四無量諸禪道

普令歡喜便捨去    而[&FFFF]#知其往來相

或至阿迦尼□天    爲說覺分諸寶華

及餘無量聖功德    然後捨以無知者

如來無□智所見    其中一切諸衆生

悉以無邊方便門    種種敎化令成熟

譬如幻師善幻術    現作種種諸幻事

下       欄

佛化衆生亦如是    爲其示現種種身

譬如淨月在虛空    令世衆生見增減

一切河池現影像    所有星宿奪光色

如來智月出世間    亦以方便示增減

菩薩心水現其影    聲聞星宿無光色

譬如大海寶充滿    淸淨無濁無有量

四洲所有諸衆生    一切於中現其像

佛身功德海亦爾    無垢無濁無邊際

乃至法界諸衆生    靡不於中現其影

譬如淨日放千光    不動本處照十方

佛日光明亦如是    無去無來除世暗

譬如龍王降大雨    不從身出及心出

而能霑洽悉周遍    滌除炎熱使淸□

如來法雨亦復然    不從於佛身心出

而能開悟一切衆    普使滅除三毒火

如來淸淨妙法身    一切三界無倫匹

以出世間言語道    其性非有非無故

雖無所依無不住    雖無不至而不去

如空中□夢所見    當於佛體如是觀

三界有無一切法    不能與佛爲譬諭

譬如山林鳥獸等    無有依空而住者

大海摩尼無量色    佛身差別亦復然

如來非色非非色    隨應而現無所住

虛空眞如及實際    涅槃法性寂滅等

唯有如是眞實法    可以顯示於如來

刹塵心念可數知    大海中水可飮盡

虛空可量風可繫    無能盡說佛功德

若有聞斯功德海    而生歡喜信解心

如所稱揚悉當獲    愼勿於此懷疑念

大方廣佛華嚴經卷第八十

經數＞ 二八○

經名＞ 兜沙經

頁數＞ 四四五

上     欄

佛說兜沙經一卷

後漢月氏三藏支婁迦讖譯

一切諸佛威神恩. 諸過去當來今現在亦爾.

佛在摩竭提國時. 法淸淨處. 其處號曰在所

問淸淨. 始作佛時. 光景甚明. 自然金剛蓮

華. 周□甚大. 自然師子座. 諸佛過去時. 亦悉

於上坐. 儀法等無有異. 極相法中. 出生極過

度已. 諸佛身體行. 悉等具足. 明無所復□□.

不可計佛處. 不可計法處. 不可計諸大十方

人民處. 不可計佛刹處. 過去當來今現在佛

等所出生也. 諸菩薩等. 各各從異國士來都

大會. 其數如十佛刹塵. 一塵爲一菩薩. 如

是爲限. 諸菩薩賜一生補處. 皆入十方人民

典安隱. 皆入法處. 皆入十方諸刹土. 皆入

十方泥洹慧. 皆入十方所作世間人宿命. 皆

入稍稍增深菩薩. 皆入諸慧法中. 皆入內外

法中. 皆入不動不搖法中. 皆入過去當來今

現在法中. 諸菩薩輩. 議如是. 佛愛我曹等輩.

諸菩薩等所念. 示現我等. 諸佛刹. 如佛所行.

居處阿. 彼聞所有. 現我等諸佛刹淸淨. 現

我等如佛法淸淨. 佛所說法. 悉皆使我曹

見矣. 現我等佛刹成敗時. 使我曹悉見矣. 現

我曹等諸佛起出時. 現我等佛刹所有善惡.

佛所有悉示我. 示現我曹十方諸有刹土. 現

我等諸不可計佛所說. 現我等菩薩十法住.

現我等菩薩十法所行. 現我等菩薩十法悔.

過經. 現我等菩薩十道地. 現我等菩薩十[&FFFF]#. 現

中      欄

我等菩薩十居處所願. 現我菩薩十□. 現我

菩薩十三昧. 現我菩薩十飛法. 現我菩薩十

印. 現我菩薩悉飛來時. 現我佛名無有盡. 時

佛使我皆護世間人民. 十方佛諸有刹土. 悉

淸淨無瑕穢. 現我佛諸所知有無有也. 現我

諸惡根本. 悉使淸淨. 諸法悉爲我說. 諸所

疑難. 皆爲解之. 悉爲解狐疑. 皆過度矣. 諸所

有欲斷之. 現我佛所止處. 現我佛諸法所部

界. 現我佛威神. 現我佛所行. 現我佛筋力. 現

我佛四事不護. 現我佛三昧所入處. 現我佛

所變化在所爲. 現我佛無有過勝者. 現我佛

所有尊號. 無有能及逮者. 現我佛所根. 現

我佛飛. 現我佛光明. 現我佛智慧. 現我佛

四事無所畏. 佛悉知諸菩薩心所念. 佛悉現

光明威神

東方極遠不可計佛刹有佛. 佛名阿逝墮. 其

刹名訖連桓. 文殊師利菩薩. 從是刹來. 與諸

菩薩俱. 數如十方刹塵. 皆前爲佛作禮. 各

各於自然師子座交路帳中坐

南方極遠不可計佛刹有佛. 佛名阿泥羅墮

羅. 其刹名樓耆洹. 佛陀師利菩薩. 從是刹

來. 與諸菩薩俱. 其數如十佛刹塵. 皆前爲佛

作禮. 各各於自然師子座交路帳中坐

西方極遠不可計佛刹有佛. 佛名阿斯墮

陀. 其刹名波頭洹. 羅□師利菩薩. 從是刹來.

與諸菩薩俱. 其數如十佛刹塵. 皆前爲佛作

禮. 各各於自然師子座交路帳中坐

北方極遠. 不可計佛刹有佛. 佛名阿□墮. 其

刹名占倍洹. 檀那師利菩薩. 從是刹來. 與諸

菩薩俱. 其數如十佛刹塵. 皆前爲佛作禮. 各

下      欄

各於自然師子座交路帳中坐

東北方極遠. 不可計佛刹有佛. 佛名阿輪那

墮國陀. 其刹名優彼洹. 群那師利菩薩. 從

是刹來. 與諸菩薩俱. 其數如十佛刹塵. 皆前

爲佛作禮. 各各於自然師子座交路帳中坐

東南方極遠. 不可計佛刹有佛. 佛名阿□陀

墮陀. 其刹名□□洹. 那涅羅師利菩薩. 從

是刹來. 與諸菩薩俱. 其數如十佛刹塵. 皆前

爲佛作禮. 各各於自然師子交路帳中坐

西南方極遠. 不可計佛刹有佛. 佛名[&FFFF]#比墮

大. 其刹名羅憐洹. 惟闇師利菩薩. 從是刹

來. 與諸菩薩俱. 其數如十佛刹塵. 皆前爲

佛作禮. 各各於自然師子交路帳中坐

西北方極遠. 不可計佛刹有佛. 佛名阿波羅

墮. 其刹名言逸洹. 曇摩師利菩薩. 從是刹

來. 與諸菩薩俱. 其數如十佛刹塵. 皆前爲

佛作禮. 各各於自然師子交路帳中坐

下方極遠. 不可圍佛刹有佛. 佛名楓摩墮羅.

其刹名潘利洹. □那師利菩薩. 從是刹來. 與

諸菩薩俱. 其數如十佛刹塵. 皆前爲佛作禮.

各各於自然師子交路帳中坐

上方極遠. 不可計佛刹有佛. 佛名墮色. 其

刹名Ｃ提拾洹. 那□陀師利菩薩. 從是刹

來. 與諸菩薩俱. 其數如十佛刹塵. 皆前爲佛

作禮. 各各於自然師子交路帳中坐

文殊師利菩薩. 持佛威神. 悉遍視諸菩薩. 皆

遍以便擧慧言. 諸菩薩大衆會. 何甚快耶. 不

可復計諸佛刹. 佛所居處. 諸所處. 諸所被服

佛法. 佛說法. 佛刹威神. 佛所行. 佛筋力. 佛

刹善惡. 不可計佛法. 何因耶. 十方諸佛刹

經數＞二八一

經名＞ 菩薩本業經

頁數＞ 四四六

上      欄

土. 所說道. 所度脫十方人諸法甚深無極. 如

虛空. 了無所□□. 何因耶. 是[&FFFF]#呵祇刹土

四面種種人. 各各異身體. 各各異名. 各各

異色. 各各有長短. 各各有壽命. 各各有形類.

各各有思想. 各各有念. 各各有異聲. 各各

有聞佛聲. 何因是國土. 名波迦私提. 四面

中有呼佛名曰勝達. 中有呼世世慢陀. 中有

呼夷阿那□提. 中有呼釋迦文尼. 中有呼

鼓師薩比. 中有呼墮樓延. 中有呼俱Ｃ滑提.

中有呼摩呵沙門. 中有呼晨那愁樓提. 中有

呼質多愁樓提等. 爲四面如是輩. 各各呼

釋迦文佛名. 合爲萬字. 如是十方極過去不

可復計諸佛刹. 都人民種種各異語. 共呼釋

迦文佛. 名佛字. 一一佛刹. 凡各億萬字. 釋

迦文佛. 從本未造學道已來. 諸所敎授弟

子等輩時人. 如是. 佛放光明. 先從足下出. 照

一切佛界中. 極明現十億閻色利天南. 十億天

海. 十億彌山. 十億遮加Ｃ山. 十億弗于

逮天東. 十億俱耶匿天西. 十億[&FFFF]#單曰天北.

十億照頭摩羅天. 十億□利天. 十億鹽天. 十

億兜術天. 十億泥摩羅提羅□優天. 十億波

羅蜜和耶拔致天. 十億梵天. 十億梵迦夷天.

十億梵弗還天. 十億梵迦産天. 十億摩訶梵

天. 十億□天. 十億波梨陀天. 十億□波摩那

天. 十億阿會[&FFFF]#羞天. 十億波栗羞訶天. 十

億阿波摩羞天. 十億羞訖天. 十億權呵天.

十億波栗推呵天. 十億阿波墮訶天. 十億

惟于潘天. 十億阿惟潘天. 十億阿陀波天. 十

億須Ｃ，音武－天. 十億呵迦□□天. 十億阿惟

先惟先尼Ｃ

中        欄

如是等. 各各照見諸天上人所止處. 敢是佛

界中. 悉皆□明. 釋迦文佛. 都所典主. 十方

國一一方. 各有一億小國土. 皆有一大海一

須彌山. 上至三十三天. 一小國土. 如是所部.

凡有十億小國土. 合爲一佛刹名爲[&FFFF]#呵祇.

佛分身. 悉遍至十億小國土. 一一小國土. 皆

有一佛. 凡有十億佛. 皆與諸菩薩. 共坐十

億示國土. 諸天人民. 皆悉見佛. 諸菩薩諸

天人民. 皆持佛威神. 相視如迎. 相見

文殊師利菩薩    復有文殊師利菩薩

羅□師利菩薩    檀那師利菩薩

群那師利菩薩    佛陀師利菩薩

涅羅師利菩薩    惟□師利菩薩

Ｃ那師利菩薩    □陀師利菩薩

曇摩師利菩薩

如是等菩薩. 其所止佛刹. 刹極快好. 其刹皆

各各自有名

阿□墮還佛     阿泥羅墮還佛

阿□陀墮還佛   阿樓那墮還佛

阿□陀墮還佛   [&FFFF]#比墮還佛

伊豆羅墮還佛   梵摩墮還佛

惟夷羅還佛

佛說兜沙經

佛說菩薩本業經一卷

吳月氏優婆塞支讚譯

聞如是. 一時佛. 遊摩竭道場. 初始得佛. 光

下      欄

景甚明. 自然蓮華寶師子座. 古昔諸佛所坐

皆爾. 道德威儀相好如一. 身意淸淨. 福行普

具. 明所徹照人刹法處. 去來現在無復□□.

成興於世. 一切悉等. 時會菩薩. 盡一生補

處. 神通妙達. 周遍十方. 導利衆生. 開佛法

藏. 示泥洹要. 都入人根. 宿命智德. 善權方

便. 訓化以漸. 解內外法. 終始不搖. 等諸佛

士. 無所分別. 讚揚佛名. 不可稱極. 三塗之

事. 靡不貫達. 至皆歎曰. 佛念吾等. 建立大

志. 能悉現我諸佛世界所有好惡. 殊勝之

國. 佛所遊居. 興隆道化. 光明神足. 敎訓天

人. 啓示法意. 佛之本業. 十地十智. 十行十

投. 十藏十願. 十明十定. 十現十印. 斷我瑕疵

及諸疑妄. 悉爲我現佛行佛智. 佛神佛力佛

定. 無量變化隨時. 四時不護. 四無所畏. 十八

不絶. 一切敏慧. 無上道德. 衆事敷露

東去無  極    有香 林 刹

佛名入精進    菩薩定敬首

南去 無 極    有樂 林 刹

佛名不捨樂    菩薩字覺首

西去 無 極    有華 林 刹

佛名習精進    菩薩字寶首

北去 無 極    有道 林 刹

佛名行精進    菩薩字慧首

東北 無 極    有靑 蓮 刹

佛名悲精進    菩薩字德首

東南 無 極    有金 林 刹

佛名盡精進    菩薩字目首

西南 無 極    有寶 林 刹

佛名上精進    菩薩字明首

經數＞ 二八一

經名＞ 菩薩本業經

頁數＞ 四四七

上     欄

西北 無 極    有金 剛 刹

佛名一乘度    菩薩字法首

下方 無 極    有水 精 刹

佛名梵精進    菩薩字智首

上方 無 極    有欲 林 刹

佛名至精進    菩薩字賢首

是賢首等. 皆彼第一. 各與無數上人俱來.

稽首佛足. 坐一面蓮華上. 彼時敬首菩薩. 承

佛聖旨. 歎曰快哉. 今上人會. 爲未曾有. 觀其

所止. 佛國淸淨. 至於被服如來德戒. 修行

微妙成覺根力. 演說經法. 得佛威神. 隨刹淸

濁. 度人無極. 分流道化. 靡不周□. 於此佛

士. 國殊別者億百千Ｃ. 賢愚好醜. 長短壽夭.

種種言異. 皆聞佛德. 各自名之. 或有名佛

爲大聖人. 或有名佛爲大沙門. 或號衆祐.

或號神人. 或稱勇智. 或稱世尊. 或謂能儒. 或

謂昇仙. 或呼天師. 或呼最勝. 如是十方諸

天人民. 所稱名佛億萬無數. 此皆佛本發意

以來. 班宣道化. 所誨之從也

是時. 佛放足下相輪光明. 悉照佛界諸小

國土. 一小國土者. 一須彌山日月運繞照四

天下. 東弗于逮. 南閻色提. 西拘耶尼. 北[&FFFF]#單

越. 四周大海. 鐵垣園表. 上有二十八天. 如

此者爲一小國土. 周□十方合有百億. 是時

悉現百億須彌山百億日月. 及四天王天. □

利天. 炎天. 兜術天. 不□樂天. 化應聲天. 梵

天. 梵衆天. 梵輔天. 大梵天. 淸明天. 水行天.

水微天. 水無量天. 水音天. 約淨天. 遍淨天.

淨明天. 守妙天. 微妙天. 廣妙天. 極妙天. 福

愛天. 愛勝天. 近際天善觀天. 快見天. 無結愛

中      欄

天. 識慧天. 無所念慧天. 至二十八無色天.

各有百億. 此爲一佛刹. 號曰忍世界. 釋迦

文佛. 分身百億. 悉遍其中. 於時天人. [&FFFF]#衆小

國. 諸佛菩薩. 若近相見

願行品第二

智首菩薩. 問敬首曰. 本何修行. 成佛聖道.

身口意淨. 不念人惡. 亦使天下不得其短. 仁

慈至大. 內性明了. 殊過弟子別覺之上. 一

切衆邪[&FFFF]#能□動. 出生端正. 色相無比. 族

姓尊貴. 知重佛法. 自守志强. 常行四等. 高才

敏達. 精進勇健. 習衆德本. 諸度無極. 所爲無

量. □生福地. 言見信用. 降心正意. 攝念入

禪. 曉空無想不願之法. 出入四大. 五陰六

入. 十二緣起. 七覺不□. 通十力智. [&FFFF]#入諸

道. 潚危解厄. 爲釋梵所敬. 除闇冥如燭火.

明天下如日月. 度衆人如船師. 賢過三界

而爲上首. 欲成斯道. 當何修行

敬首答曰. 善哉佛子. 志仰高遠. 極大慈哀. 愍

傷十方. 若族姓子族姓女. 欲成佛道者. 當

先正身. 言念相應. 口習經典. 心思可行. 改往

修來. 不釋道意. 積德累善. 施恩不□. 然則所

問悉可得也. 爲菩薩者. 必諦受學. 如佛法敎.

無得增減. 以誓自要. 念安世間. 奉戒行願.

以立德本

居家奉戒   當願衆生   貪欲意解

入空法中   孝事父母   當願衆生

一切護視   使得佛道   順敎妻子

當願衆生   令出愛獄   無戀[&FFFF]#心

若得五欲   當願衆生   皆入淸淨

心無所著   若在伎樂   當願衆生

下      欄

悉得法樂   歡喜之忍   著寶瓔珞

當願衆生   解去重擔   諸綺可意

見諸□女   當願衆生   棄捐色愛

無□鼠態   若上樓閣   當願衆生

皆昇法堂   受佛諸經   身在房室

當願衆生   覺知惡露   無有更樂

布施所有   當願衆生   興福救之

[&FFFF]#墮□貪   若患厭家   當願衆生

疾得宗脫   無所拘綴   若棄家出

當願衆生   離苦惱罪   從正得安

入佛宗廟   當願衆生   近佛行法

無復□□   詣師友所   當願衆生

開達入正   悉得如願   請心捨罪

當願衆生   得成就志   學不中悔

脫去白衣   當願衆生   解道修德

無有懈怠   受著袈裟   當願衆生

被法服行   心無沾汚   除剔鬚髮

當願衆生   除捐飾好   無有衆勞

已作沙門   當願衆生   受行佛意

開導天下   受成就戒   當願衆生

得道方便   慧度無極   守護道禁

當願衆生   皆奉法律   不犯法敎

始受和上   當願衆生   令如禪意

思惟解脫   受大小師   當願衆生

承佛聖敎   所受不忘   自歸於佛

當願衆生   體解大道   發無上意

自歸於法   當願衆生   深入經藏

智慧如海   自歸於僧   當願衆生

依附聖衆   從正得度   凡現門戶

當願衆生   開現道法   至於泥洹

經數＞ 二八一

經名＞ 菩薩本業經

頁數＞ 四四八

上     欄

關閉門戶   當願衆生   閉塞惡道

罪得除盡   入室當願   一切衆生

安隱寂寞   得止觀意   敷床當願

一切衆生   入大乘道   濟安天下

宴坐當願   一切衆生   坐佛道樹

心無所□   入衆當願   一切衆生

成戒定慧   解度知見   數息當願

一切衆生   得捨家中   無世間念

守意當願   一切衆生   心不放逸

無有雜念   早起當願   一切衆生

覺識非常   興精進意   下床當願

一切衆生   履踐佛[&FFFF]#   心不動搖

著裳當願   一切衆生   常知□愧

攝意守道   結帶當願   一切衆生

束帶修善   志無解已   次著中衣

當願衆生   恭敬畏愼   無有慢墮

被上法服   當願衆生   服聖表式

敏於道行   左右便利   當願衆生

□除汚穢   無□怒癡   已而就水

當願衆生   柔和軟弱   淸淨謹飾

用水旣淨   當願衆生   以法自洗

無復惡態   手執楊枝   當願衆生

學以法句   □去諸垢   □漱口齒

當願衆生   蕩滌情性   如淸淨住

□手圍願   一切衆生   得柔淨掌

執受經道   □面當願   一切衆生

常向淸淨   心無瑕疵   出門當願

一切衆生   如佛所欲   出度三界

向道當願   一切衆生   向無上道

志不退轉   行道當願   一切衆生

中      欄

遊於無際   不中休息   上[&FFFF]#當願

一切衆三   樂昇上道   無所疑難

下[&FFFF]#當願   一切衆生   深入廣[&FFFF]#

微妙法中   行於曲路   當願衆生

棄邪曲意   行不□□   行於直路

當願衆生   得中正意   言無諛諂

見風揚塵   當願衆生   經明行修

心不紛亂   見雨淹塵   當願衆生

大慈伏意   不起諸想   □自樹下

當願衆生   伏心在道   經意不疲

入林澤中   當願衆生   學爲儒林

養徒以德   行見高山   當願衆生

志仰高大   積德無厭   行見刺棘

當願衆生   三悔消滅   無賊害心

得好葉樹   當願衆生   以道自蔭

入禪三昧   樹華繁熾   當願衆生

三十二相   諸好滿具   果□盛好

當願衆生   起道樹行   成無上果

[&FFFF]#諸流水   當願衆生   得正溝流

入佛海智   [&FFFF]#諸陂池   當願衆生

一切功德   慧行充滿   若見泉水

當願衆生   入佛淵智   所問無窮

遙望江海   當願衆生   入深佛藏

無盡之法   見人汲井   當願衆生

開心受法   得一味道   過度橋梁

當願衆生   興造法橋   度人不休

見修園圃   當願衆生   耘除穢惡

不生欲根   見田稻穀   當願衆生

廣殖福德   不爲災患   見好圍圃

當願衆生   得周滿持   道法備具

下      欄

見丘聚舍   當願衆生   常處仁智

道無危殆   見精學堂   當願衆生

講誦經道   日進不衰   見人衆聚

當願衆生   功滿得佛   成弟子衆

見人閑居   當願衆生   恬□無爲

遊志典籍   得見沙門   當願衆生

多聞戒具   誨人不□   見異道人

當願衆生   遠去邪見   入八正道

得見仙人   當願衆生   意行具足

所欲者成   行到城郭   當願衆生

持戒完具   心無虧缺   望見宮闕

當願衆生   聰明遠照   諸善普立

若見帝王   當願衆生   得奉聖化

如正道敎   見帝王子   當願衆生

履佛子行   化生法中   若見公卿

當願衆生   明於道理   助利天下

見諸臣史   當願衆生   忠正順善

無固賊心   見被鎧甲   當願衆生

誓被法鎧   不違本願   見魯鈍人

當願衆生   勇於道義   成四無畏

見憂愁人   當願衆生   離諸恐怖

無復憂戚   見喜笑人   當願衆生

捨非常樂   五欲自娛   見勤苦人

當願衆生   得泥洹道   免度諸厄

見安樂人   當願衆生   安快如佛

□□無患   見疾病人   當願衆生

知空非身   無苦痛意   見强健人

當願衆生   得金剛形   無有衰耗

見醜陋人   當願衆生   去醜惡行

以善自嚴   見端正人   當願衆生

經數＞ 二八一

經名＞ 菩薩本業經

頁數＞ 四四九

上      欄

意行質直   愛好道法   見報恩人

當願衆生   念佛恩德   行菩薩行

見背恩人   當願衆生   降心伏意

棄捐諸惡   見貪欲人   當願衆生

法施天下   無□貪意   行持□杖

當願衆生   依仗於法   分流德化

挾持應器   當願衆生   受而知施

修六重法   入里分衛   當願衆生

如戒法心   無得疑妄   到人門戶

當願衆生   入總持門   悉見諸法

入人堂室   當願衆生   昇佛聖堂

深行微妙   人不與食   當願衆生

得般若意   無望無惜   主人未辦

當願衆生   離三惡道   無飢渴想

授空應器   當願衆生   皆得至空

無欲之性   受滿應器   當願衆生

一切成滿   道品之法   擎持[&FFFF]#飯

當願衆生   爲法供養   志在大道

與靡人坐   當願衆生   廉潔知恥

所作不妄   坐有貪人   當願衆生

無有强顔   貪鄙之心   得香美食

當願衆生   知節少欲   情無所著

得不美食   當願衆生   知身幻法

好惡無異   擧飯向口   當願衆生

悉得諸經   諸佛法味   所□雜味

當願衆生   味味如佛   化成甘露

飯食已訖   當願衆生   德行充盈

成十種力   講經說法   當願衆生

志意開達   聞法卽寤   [&FFFF]#願達□

當願衆生   悉令通佛   十二部經

中      欄

罷坐退去   當願衆生   一切究竟

得三甘露   若欲入水   當願衆生

身口意淨   等於三塗   □浴身體

當願衆生   蕩除心垢   見生死際

盛暑熱極   當願衆生   得淸□定

滅一切苦   水凍寒甚   當願衆生

心冷愛除   無復情欲   誦讀經偈

當願衆生   [&FFFF]#解諸法   無復漏忘

若得見佛   當願衆生   常與佛會

行七覺意   見佛圖像   當願衆生

悉[&FFFF]#十方   眼無障蔽   拜謁佛時

當願衆生   得道如佛   [&FFFF]#能見頂

稽首而起   當願衆生   皆如佛意

尊貴無上   始欲旋塔   當願衆生

施行福祐   究暢道意   □塔三□

當願衆生   得一向意   不斷四喜

行詠歌經   當願衆生   念佛恩德

行法供養   畢住讚佛   當願衆生

光明神德   如佛法身   [&FFFF]#將洗足

當願衆生   得四神足   周遍十方

昏夜寢息   當願衆生   離於闇冥

無復五蓋   臥覺當願   都使衆生

得佛十八   不絶之法   是爲菩薩

誡願俱行   兼愛[&FFFF]#施   不捨十方

十地品第三

於是忍世界. 百億天帝釋. 皆於□利紫紺殿

上. 化作七寶師子之座. 施交露帳. 席以綵

□已. 各稽首請佛. 佛意悉知. 卽爲分身. 遍

諸釋殿. 一一佛者. 從衆菩薩. 一切天帝. [&FFFF]#不

悅豫. 其下百億小國. 續自見佛. 如故不減. 時

下      欄

十方刹. 復來雲集. 法意菩薩. 首意菩薩. 賢意

菩薩. 勤意菩薩. 思意. 知意審意. 專意重意.

盡意菩薩等. 各從十方. 與無數上人俱來.

稽首佛足坐一面. 蓮華上法意菩薩. 卽如其

像. 正坐定意. 入於無量會見三昧. 悉見十

方. 無數諸佛. 各伸右手摩其頭. 俱言. 善哉.

法意. 菩薩勇健. 乃得是定. 十方如來. 及釋

迦牟尼佛. 已皆拜汝成立功德. 修微妙

辯. 知空無著行. 究暢法要. 通諸佛語. 知衆

生意. 汝行已備. 得佛不久. 今使汝說菩薩.

十住. 令諸學者普知所行. 於是法意菩薩. 得

佛辯辭. 明哲至眞. 不忘不難. 從定意覺而言

曰. 諸族姓子. 欲心佛者. 有十地住. 往古來

今. 皆由此成. 衆祐所歎. 是合無量. 具陳演

說. 如佛所言. 何等爲十. 第一發意. 第二治地.

第三應行. 第四生貫. 第五修成. 第六行登.

第七不退. 第八童眞. 第九了生. 第十補處

何謂發意. 菩薩法住. 有十事. 謂初見佛. 十功

德起. 一見佛端正. 二身色相具. 三神足現

化. 四道德深奧. 五儀法無比. 六謂知人意. 七

出經敎明. 八所言諦解. 九見生死苦. 十體

樂佛法. 稍稍開解. 便發道意. 欲曉了佛十

力之智. 其學有十. 當知禮事諸佛. 當曉說

菩薩德. 當諦了生死本. 當願修貴治福. 當

令行勝三界. 當學諸佛功德業. 當心更見

諸佛. 當習行諸深三昧. 當悲念諸罪苦人.

當從生死輪還. 是爲上頭初發意地

經數＞ 八二一

經名＞ 菩薩本業經

頁數＞ 四五○

上     欄

何謂治地. 菩薩法住. 有十事. 以次學. 一念人

善. 二淨潔心. 三柔軟意. 四安靜志. 五常布

施. 六行慈愛. 七利天下. 八助平均. 九視彼如

己. 十敬人如師. 復有十學. 當多諷經. 當遠鄕

土. 當近明師. 當學善言. 當知時. 當精進. 當

入要. 當曉行. 當不忘. 當安志. 是爲次第治

地之行

何謂應行. 菩薩法住. 有十事入如經. 一見無

常. 二見生苦. 三見行空. 四見非身. 五見無

主. 六無所貪. 七無所著. 八無爲. 九無欲. 十

無心. 復有十學. 當念人. 當念刹. 當念法. 當

念地種. 當念水種. 當念火種. 當念風種.

當念欲界. 當念色界. 當念無色界. 心無

戀[&FFFF]#. 是爲分別應行之地

何謂生貴. 菩薩法住. 有十事隨佛行. 一不還

邪道. 二專心向佛. 三思惟法意. 四觀功德行.

五見人如化. 六見刹如夢. 七見殊福空. 八見

諸法如幻. 九苦樂無異. 十解泥洹淨. 復有

十學. 當知思念. 去佛意空. 來佛意空. 今佛意

空. 去佛法淨. 來佛法淨. 今佛法淨. 去佛自

然. 來佛自然. 今佛自然. 諸佛興等. 皆無所

異. 是爲平等生貴之地

何謂修成. 菩薩法住. 有十事行濟人. 一爲人

方便. 二令人安隱. 三賑救天下人. 四慈念

一切. 五悲傷衆生. 六令人歡喜. 七護視人物.

八勸令隨道. 九爲現淸淨. 十令得泥洹. 復

有十學. 當知衆生. 無有要. 無有種. 無有數.

無有造. 無有正. 不可思. 不可稱. 不可度. 不

可具說. 爲一切空. 是爲聖行修成之地. 何

謂行登. 菩薩法住. 有十事度輒成. 一聞稱

中     欄

佛譏佛心無異. 二聞譽法毁法心無異. 三聞

菩薩善菩薩惡心無異. 四聞人相評論心無

異. 五聞人衆人寡心無異. 六聞經多經少心

無異. 七聞生苦生樂心無異. 八聞人難度人

易度心無異. 九聞法興法衰心無異. 十遭有

道遭無道心無異. 復有十學. 心無想不受想.

不計身. 無我所. 無有見. 無有主. 無有受. 爲

如化. 爲不成. 無所有. 是爲盡信行登之地

何謂不退轉. 菩薩法住. 有十事志牢强. 一言

有佛無佛不退轉. 二言有法無法不退轉. 三

言有菩薩無菩薩不退轉. 四六言有心佛無

心佛不退轉. 五有得佛無得佛不退轉. 六曰

古有聖道無聖道不退轉. 七今有聖道無聖

道不退轉. 八後有聖道無聖道不退轉. 九言

三塗同二塗異不退轉. 十言佛智有盡佛智

無盡不退轉. 復有十學. 開微慧入大智. 開

大智入微慧. 現一法入衆經. 現衆經入一

法. 解衆生入空要. 解空要入衆生. 釋有想入

寂定. 釋寂定入有想. 說少淨入多想. 說多

想入少淨. 是爲轉進不退之地

何謂童眞. 菩薩法住. 有十事隨所入. 一身口

意不犯. 二一切無瑕疵. 三志壹在所生. 四

見人知內慈. 五知人心所信. 六知人意所解.

七不受彼雜想. 八知諸刹成敗. 九神足疾遍

到十方. 十周滿持諸法. 復有十事. 學知佛

世界. 學如佛智能. 學現佛神足行. 學莊嚴

諸佛刹. 學遍遊諸國土. 學法答衆問. 學化

無不現. 學佛聲出諸法. 學轉頃□十方. 學

作一念見無數佛. 是爲淸淨童眞之地

何謂了生. 菩薩法住. 有十事受慧見. 一知一切

下     欄

生何道. 二知衆生所習縛. 三知人本所更來.

四知人所行映福之報. 五人受行何法. 六

知人心所入好惡. 七知人意念若干變. 八知

十方國淸濁. 九知三塗無量慧. 十知諦要說

如應. 復有十事. 學法王正行. 學法王禮儀.

學法王興立. 學法王出入. 學法王周旋. 學

法王威嚴學法王坐起. 學法王敎令. 學法王

拜人. 學法王巡行刹土. 是爲受決了生之地

何謂補處. 菩薩法住. 有十事智難及一當念

感動無數國. 二當爲無數國現明. 三當爲無

數國立法. 四當爲開度無數國. 五當利安無

數國. 六當聲曉無數人. 七當觀察知衆生意.

八當知衆生無極念. 九當令無數人入法. 十

以認第現人慧了. 生所不能及補處者十. 不

能知其身事志行. 神足定念. 達古知今. 見後

明處. 及修刹法. 聖意之事. 補處所欲. 又有十

事. 學佛三塗無際之慧. 學具足諸佛法. 學法

法無所著. 學諸佛無底藏. 學神智成其刹.

學光明照十方. 學佛定感動諸國. 學權道隨

意化. 學遍敎令成就. 學合會轉法輪. 所以學

者. 欲一切知. 已一切敏. 無所復學. 是名爲

補處. 從十十法成. 現世得紹代無上正眞之

道. 爲最正覺. 度脫天下. 佛言. 善哉善哉. 法

意菩薩. 可謂佛子. 一切十方去來現在佛. 皆

由此興. 是法無際. 所照無量. 度人無極. 智心

無盡. 佛說是已. 皆大歡喜. 爲佛作禮

佛說菩薩本業經